**ՀՐԱՊԱՐԱԿԱՅԻՆ ՕՖԵՐՏԱ (ՊԱՅՄԱՆԱԳԻՐ)**

Ներքոնշյալ պայմանները հանդիսանում են **«ԱՅՈ» ունիվերսալ վարկային կազմակերպություն ՓԲԸ** /այսուհետ` նաև Կազմակերպություն/ և այդ պայմաններով ծառայություն ստանալու ցանկություն հայտնած ֆիզիկական անձանց/այսուհետ` նաև Հաճախորդ/ միջև  ծառայությունների մատուցման հրապարակային օֆերտայի դրույթներ: Ծառայություններից օգտվելու Օֆերտան կարող է ներկայացվել առցանց եղանակով կամ Կազմակերպության մասնաճյուղերում Կազմակերպության կողմից սահմանված ձևով դիմում լրացնելու միջոցով կամ Կազմակերպության կողմից սահմանված այլ եղանակով:

ՍԱՀՄԱՆՈՒՄՆԵՐ

Հաճախորդ՝ Կազմակերպության ծառայություններից օգտվող ֆիզիկական անձ։

Պոտենցիալ Հաճախորդ՝ Հաճախորդի կողմից ուղղորդված ֆիզիկական անձ, ով երբևէ չի օգտվել Կազմակերպության ծառայություններից և ով հայտ է ներկայացրել Կազմակերպությանը վերջինիս ծառայություններից օգտվելու համար:

Ծանուցում՝ հաղորդագրություն «Ուղղորդի՛ր Ընկերոջդ» բովանդակությամբ, որը ստացել է Հաճախորդը։

1. ՊԱՅՄԱՆՆԵՐ
	1. Հաճախորդը ստանալով Ծանուցումը կարող է Պոտենցիալ Հաճախորդին փոխանցել Ծանուցումը, այն լուսանկարելու, արտատպելու կամ ցանկացած այլ ձևով։ Նշված Ծանուցումը ստանալուց հետո Պոտենցիալ հաճախորդը ներկայանում է Կազմակերպության ցանկացած մասնաճյուղ ներկայացնում է ստացած Ծանուցումը և ներկայացնում հայտ Նվազող տոկոսադրույքով սպառողական կամ Սպառողական վարկատեսակի համար։
	2. Եթե Պոտենցիալ հաճախորդի հայտը հաստատվի, ապա Հաճախորդը կարող է ստանալ տարատեսակ ծառայություններից զեղչով կամ անվճար օգտվելու հնարավորություն (օրինակ՝ եթե Պոտենցիալ հաճախորդի հայտը հաստատվի 100․000-299․000 դրամի սահմանում, ապա Կազմակերպությունը Հաճախորդի վարկից կմարի 1․000 դրամ, եթե Պոտենցիալ հաճախորդի հայտը հաստատվի 300․000-499․000 դրամի սահմանում, ապա Կազմակերպությունը Հաճախորդի վարկից կմարի 3․000 դրամ և եթե Պոտենցիալ հաճախորդի հայտը հաստատվի 500․000 և ավել դրամի սահմանում, ապա Կազմակերպությունը Հաճախորդի վարկից կմարի 5․000 դրամ):
	3. Ծանուցումը Հաճախորդը կարող է ուղարկել անսահմանափակ քանակի անձանց։
2. ԿՈՂՄԵՐԻ ԻՐԱՎՈՒՆՔՆԵՐԸ ԵՎ ՊԱՐՏԱԿԱՆՈՒԹՅՈՒՆՆԵՐԸ
	1. Հաճախորդն իրավունք ունի
		1. Օգտվել Ծառայություններից սույն Օֆերտայի պայմաններին համապատասխան,
		2. ստանալ տեղեկատվություն Օֆերտայի շրջանակներում իր վերաբերյալ կատարված բոլոր գործառնությունների մասին:
	2. Հաճախորդը պարտավոր է
		1. Կազմակերպությանը տրամադրել ճշգրիտ տեղեկատվություն և վավեր փաստաթղթեր /բնօրինակի պատճեներ/, ինչպես նաև անհապաղ տեղեկացնել Օպերատորին այդ տեղեկատվությանփոփոխման դեպքում,
		2. Ծառայություններից օգտվել անձամբ և բացառապես օրինական նպատակների համար:
	3. Օպերատորն իրավունք ունի՝
		1. Մերժել Պոտենցիալ հաճախորդին վարկ տրամադրելը Կազմակերպության ներքին իրավական ակտերի և ՀՀ կենտրոնական բանկի նորմատիվ իրավական ակտերի համաձայն,
		2. Ցանկացած ժամանակ և առանց որևէ պատճառի դադարեցնել սույն Օֆերտայի հիմնա վրա մատուցվող Ծառայությունը։
3. ԿԻՐԱՌՎՈՂ ՕՐԵՆՍԴՐՈՒԹՅՈՒՆԸ
	* 1. Պայմանագիրը կարգավորվում և մեկնաբանվում է համաձայն Հայաստանի Հանրապետության գործող օրենսդրության նյութաիրավական նորմերով:
4. ՊԱՅՄԱՆԱԳՐԻ ԼԵԶՈՒՆ
	1. Պայմանագիրը կնքվում է հայերեն լեզվով և հրապարակվում է հայերեն լեզվով:
5. ՊԱՅՄԱՆԱԳՐԻ ՊԱՅՄԱՆՆԵՐԻՓՈՓՈԽՈՒՄԸ
	1. Կազմակերպությունը կարող է սեփական հայեցողությամբ միակողմանի կարգով փոփոխել Պայմանագրի պայմանները` հրապարակելով կիրառելի խմբագրությունը։ Կազմակերպության կողմից Պայմանագրի փոփոխությունների մասին կարող է ներկայացվել լրացուցիչ ծանուցում։
	2. Սույն հրապարակային առաջարկը ուժի մեջ է մտնում 20.02․2022թ-ից և գործում է մինչև 01.03.2024թ-ը։